

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020 г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

**Относно:** *Предложение за изменение на насоките за кандидатстване по процедура чрез подбор № BG06RDNP001-1.001 по подмярка 1.1 „Професионално обучение и придобиване на умения“ от мярка 1 „Трансфер на знания и действия за осведомяване“ от Програма за развитие на селските райони за периода 2014-2020 г.*

**уважаема ГОСПОЖО ЗАМЕСТНИК-МИНИСТЪР,**

На 16 декември 2020 г. със Заповед № РД09-1164/16.12.2019 г. на ръководителя на Управляващия орган (УО) на ПРСР 2014-2020 г., изменена със Заповед № РД 09-937/30.11.2020 г., Заповед № РД09-617/17.06.2021 г. и Заповед № РД09-77 от 01.02.2022 г., са утвърдени Насоки за кандидатстване по процедура чрез подбор № BG06RDNP001-1.001 по подмярка 1.1 „Професионално обучение и придобиване на умения“ от мярка 1 „Трансфер на знания и действия за осведомяване“, включващи Условия за кандидатстване и Условия за изпълнение по процедурата.

Съгласно одобрения от ръководителя на УО на ПРСР 2014-2020 г. оценителен доклад с рег. № 93-6426 от 08.12.2020 г., предложени за финансиране по процедура № BG06RDNP001-1.001 са общо 47 проектни предложения. През месец февруари 2021 г. са подписани 41 административни договора за предоставяне на безвъзмездна финансова помощ /БФП/ с одобрени бенефициенти по процедурата. През месец декември 2022 г., в резултат на влязло в сила съдебно решение е подписан един административен договор за предоставяне на БФП с бенефициент по процедура №BG06RDNP001-1.001.

През 2022 г. десет от подписаните административни договори са прекратени по искане на бенефициентите, а четири административни договора са прекратени с решение на изпълнителния директор на ДФЗ – РА.

Към 31.05.2023 г. само 16 бенефициента са започнали изпълнението на дейностите по административните договори за предоставяне на БФП и има подадени 5 искания за междинни плащания.

Началната дата за стартиране на дейностите по одобрените проекти съвпадна с избухването на епидемията от Ковид-19 и обявената във връзка с нея извънредна епидемична обстановка в страната, което наложи изпълнението на подписаните административни договори по процедурата № BG06RDNP001-1.001 да започне с една година закъснение, поради забраната за провеждане на присъствени обучения.

С Регламент (ЕС) 2020/2220 от 23 декември 2020 г. на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г., крайният срок за извършване на плащанията по Програмата за развитие на селските райони 2014-2020 г. се удължи до 31 декември 2025 г.

Във връзка с това изменение на европейското законодателство е издадена Заповед № РД09-77 от 01.02.2022 г. на ръководителя на УО на ПРСР 2014 -2020 г. за изменение в Условията за кандидатстване и Условията за изпълнение по процедура BG06RDNP001-1.001, с което е удължен крайният срок за изпълнение на дейностите от 15 юни 2023 г. на 01.09.2025 г.

В утвърдените Насоки за кандидатстване по процедура № BG06RDNP001-1.001 по подмярка 1.1 „Професионално обучение и придобиване на умения“ е определен максимален срок от 36 месеца за изпълнение на одобрения проект, считано от датата на сключване на административния договор за предоставяне на безвъзмездна финансова помощ. Определеният 36 месечен срок за изпълнение на проектите не е свързан с изисквания на европейското законодателство, както и не е посочен такъв в одобрената Програма за развитие на селските райони за периода 2014-2020 година.

Поради наличието на посочените по-горе обективни причини, голяма част от одобрените дейности по подписаните административни договори няма да могат да бъдат изпълнени в предвидения 36 месечен срок и договорените средства по процедура № BG06RDNP001-1.001 по подмярка 1.1 „Професионално обучение и придобиване на умения“ няма да бъдат разплатени.

Във връзка с гореизложеното предлагам да се удължи продължителността за изпълнение на проектите от 36 месеца на 48 месеца, като се направи изменение в Насоките за кандидатстване по процедура чрез подбор № BG06RDNP001-1.001 по подмярка 1.1 „Професионално обучение и придобиване на умения“ от мярка 1 „Трансфер на знания и действия за осведомяване“ от Програма за развитие на селските райони за периода 2014-2020 г., включващи Условия за кандидатстване и Условия за изпълнение по процедурата, утвърдени със Заповед № РД 09-1164 от 16.12.2019 г. на заместник-министъра на земеделието, храните и горите и ръководител на Управляващия орган на Програмата за развитие на селските райони 2014-2020 г., изменена със Заповед № РД09-937 от 30.11.2020 г., Заповед № РД09-617 от 17.06.2021 г. и Заповед № РД09-77 от 01.02.2022 г.

Проектът на заповед за изменение на утвърдените Насоки за кандидатстване по процедура чрез подбор № BG06RDNP001-1.001 беше публикуван на електронната страница на Министерството на земеделието и храните и в Информационната система за управление и наблюдение на средствата от Европейските структурни и инвестиционни фондове (ИСУН2020) за писмени възражения и предложения в съответствие с чл. 26, ал. 4 от ЗУСЕФСУ.

Направените целесъобразни бележки и предложения са отразени.

**уважаемА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с §70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.), предлагам да издадете заповед за изменение на Заповед № РД 09-1164 от 16.12.2019 г., изменена със Заповед № РД09-937 от 30.11.2020 г., Заповед № РД09-617 от 17.06.2021 г. и Заповед № РД09-77 от 01.02.2022 г., с която са утвърдени Насоки за кандидатстване по процедура чрез подбор № BG06RDNP001-1.001 по подмярка 1.1 „Професионално обучение и придобиване на умения“ от мярка 1 „Трансфер на знания и действия за осведомяване“ от Програма за развитие на селските райони за периода 2014-2020 г., включващи Условия за кандидатстване и Условия за изпълнение на одобрени проекти по процедурата.

**С уважение,**

